Ditsem Nuus - Displaying items by tag: Gauteng
115 myne sonder waterlisensies
’n Totaal van 115 myne in Suid-Afrika word bedryf sonder ’n waterlisensie en 118 uit 712 myne wat wel oor ’n waterlisensie beskik, voldoen nie aan die voorwaardes vir ‘n lisensie nie. Die meeste van die maatskappye wat sonder ŉ waterlisensie myn, kom voor in Mpumalanga (41) wat korreleer met die geweldige omgewingsbesoedeling wat tans in daardie provinsie plaasvind ervaar word. Die tweede meeste mynaktiwiteite sonder waterlisensies kom voor in Gauteng (12) en selfs die omstrede Guptas se Shiva Uranium-myn voldoen nie aan sy waterlisensievoorwaardes nie.
Gegewe die wye omvang van gebrek aan waterlisensies en die klakkelose verbreking van waterlisensievoorwaardes, kom die kwessie van grootskaalse omgewingsbesoedeling in mynstreke te berde. Ongekontroleerde mynbou in SA kan een van die hoofoorsake vir ‘n omgewingsramp in die land wees.